Document ID: 32005D0415

KOMISIJAS LĒMUMS
(2005. gada 1. jūnijs),
ar ko Maltai atļauj izmantot Eiropas Parlamenta un Padomes Regulas (EK) Nr. 1760/2000 I sadaļā noteikto sistēmu attiecībā uz liellopu ganāmpulku statistisko apsekojumu aizstāšanu
(izziņots ar dokumenta numuru K(2005) 1588)
(Autentisks ir tikai teksts angļu valodā)
(Dokuments attiecas uz EEZ)
(2005/415/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 1. jūnija Direktīvu 93/24/EEK par veicamajiem statistiskajiem apsekojumiem attiecībā uz liellopu ražošanu (1), un jo īpaši tās 1. panta 2. un 3. punktu,
tā kā:
(1)
Eiropas Parlamenta un Padomes Regulas (EK) Nr. 1760/2000 (2) I sadaļā noteikta liellopu identifikācijas un reģistrācijas sistēma.
(2)
Ar Komisijas Lēmumu 2004/588/EK (3) Maltas datu bāze attiecībā uz vēršveidīgajiem dzīvniekiem atzīta par pilnībā darbotiesspējīgu.
(3)
Saskaņā ar Direktīvu 93/24/EEK dalībvalstīm pēc to lūguma ganāmpulku apsekojumu vietā var atļaut izmantot administratīvus informācijas avotus ar nosacījumu, ka tie atbilst minētās direktīvas prasībām.
(4)
Kā atbalstu savam 2005. gada 11. marta pieprasījumam Malta ir iesniegusi tehnisko dokumentāciju attiecībā uz Regulas (EK) Nr. 1760/2000 I sadaļā minētās datu bāzes struktūru un ieviešanu, kā arī attiecībā uz statistiskās informācijas aprēķināšanas metodēm.
(5)
Jo īpaši Malta ir piedāvājusi aprēķina metodes, lai iegūtu statistiskās ziņas Direktīvas 93/24/EEK 3. panta 1. punktā minētajām kategorijām, kas nav tieši pieejamas Regulas (EK) Nr. 1760/2000 I sadaļā minētajā datu bāzē. Maltai jāveic visi nepieciešamie pasākumi, lai pārliecinātos, ka šīs aprēķina metodes nodrošina statistisko datu precizitāti.
(6)
Izvērtējot Maltas iestāžu iesniegto tehniskās dokumentācijas pārskatu, pieprasījumu vajadzētu apstiprināt.
(7)
Šis lēmums ir saskaņā ar Lauksaimniecības statistikas pastāvīgās komitejas, kas dibināta ar Padomes Lēmumu 72/279/EEK (4), atzinumu,
IR PIEŅĒMUSI ŠO LĒMUMU.
1. pants
Malta drīkst aizstāt Direktīvā 93/24/EEK paredzētos liellopu ganāmpulku apsekojumus ar Regulas (EK) Nr. 1760/2000 I sadaļā minēto liellopu identifikācijas un reģistrācijas sistēmas izmantošanu nolūkā iegūt visu vajadzīgo statistisko informāciju, lai izpildītu minētās direktīvas prasības.
2. pants
Ja 1. pantā minētā sistēma vairs nav darbotiesspējīga vai tās saturs vairs neļauj iegūt ticamu statistisko informāciju par liellopiem kopumā vai par to atsevišķām kategorijām, Malta piemēro statistisko apsekojumu sistēmu, lai novērtētu liellopu ganāmpulkus vai to attiecīgās kategorijas.
3. pants
Lēmums ir adresēts Maltas Republikai.
Briselē, 2005. gada 1. jūnijā

Labels: 12
18
19
6